Diari Oficial de la Generalitat Valenciana


Sumari del DOGV 9937, del 16-09-2024 (2024/9175)

RESOLUCIÓ de 4 de setembre de 2024, de la Direcció General d'Indústria, per la qual s'incrementa en una quantia addicional el crèdit inicial de la convocatòria aprovada per la Resolució de 15 de febrer de 2024, de la consellera d'Innovació, Indústria, Comerç i Turisme, per la qual s'efectua la convocatòria, per a l'exercici 2024, de subvencions per a donar suport a les inversions productives realitzades per les pimes de diversos sectors industrials de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9937

Data del DOGV
:   16-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9175

CVE
:   OTMR-U-1426-4767

Data del document
:   04-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

*Antecedents*

Primer. Per Resolució de 7 de febrer de 2024, de la Direcció General d'Indústria, es va autoritzar el gasto per import total de 50.811.548 euros, amb càrrec a l'aplicació pressupostària G44170645, línia de subvenció S1461, capítol VII del subprograma 722A00, Política industrial, d'ajudes per a donar suport a les inversions productives realitzades per les pimes de diversos sectors industrials de la Comunitat Valenciana, INPYME 2024, aprovada per Resolució de 15 de febrer de 2024, de la consellera d'Innovació, Indústria, Comerç i Turisme (DOGV 9791, 19.02.2024).

Segon. D'acord amb el que s'establix en el punt resolutiu segon, apartat 2.1, de la Resolució de 15 de febrer de 2024, tal com permet el punt 2 de l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import global màxim de 72.027.920 euros es podrà incrementar en una quantia addicional màxima que es fixa en 20 milions d'euros, sense necessitat d'una nova convocatòria, per haver-se presentat en altres convocatòries sol·licituds d'ajudes per un import inferior al gasto inicialment previst per a estes, o per haver-se resolt altres convocatòries per import inferior al gasto inicialment previst en estes, o per haver-se reconegut o liquidat obligacions derivades d'altres convocatòries per import inferior a la subvenció concedida. En tot cas, per a poder aplicar la quantia addicional, en qualsevol d'estos supòsits, s'exigirà que es tracte de convocatòries amb càrrec a crèdits de la mateixa secció pressupostària, i que la circumstància que determina l'increment quede degudament certificada per l'òrgan responsable de la instrucció del procediment.

Atés l'apartat tercer d'eixe mateix punt resolutiu, l'efectivitat de la quantia addicional màxima exigirà la prèvia declaració per la Direcció General d'Indústria de la disponibilitat del crèdit a conseqüència de les circumstàncies abans assenyalades, la prèvia publicació dels crèdits disponibles addicionals en el *Diari Oficial de la Generalitat Valenciana*, sense que esta publicació supose l'obertura de termini per a presentar noves sol·licituds ni l'inici de nou còmput de termini per a resoldre ni modificarà el termini màxim de justificació, i es procedirà, si és el cas, a la prèvia aprovació de la modificació pressupostària procedent en un moment anterior a la resolució de concessió de la subvenció.

Tercer. Tenint en compte que amb el crèdit existent en la convocatòria INPYME 2024 no és possible atendre tots els gastos que siguen considerats subvencionables en les sol·licituds admeses, per Resolucions de 14 d'agost de 2024, de la Direcció General d'Indústria, es va desafectar el crèdit sobrant no disposat per import de 229.027,37 euros dins de l'aplicació pressupostària E59071533, línia de subvenció S1461, capítol VII del subprograma 722A00, Política industrial, procedent de la convocatòria d'ajudes per a donar suport a activitats no econòmiques desenrotllades per associacions empresarials que impulsen la reindustrialització de la Comunitat Valenciana (INENTI 2024), així com per import de 26.416,08 euros dins de la mateixa  aplicació pressupostària, línia de subvenció i programa, procedent de la convocatòria d'ajudes per a fer costat a aquelles actuacions desenrotllades per entitats gestores d'àrees industrials de la Comunitat Valenciana que impulsen la modernització i la millora de la gestió d'estes infraestructures industrials, amb la finalitat de poder atendre gastos subvencionables en la convocatòria aprovada per Resolució de 15 de febrer de 2024.

En virtut de les facultats atorgades per l'art. 28 de la Llei 5/1983, de 30 de desembre, del Consell i, exercint les facultats atorgades mitjançant la Resolució de 21 d'octubre de 2022, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria, actual Conselleria d'Innovació, Indústria, Comerç i Turisme, així com del punt resolutiu quinzé primer de la convocatòria d'ajudes aprovada per Resolució de 15 de febrer de 2024, de la consellera d'Innovació, Indústria, Comerç i Turisme,

RESOLC

*Primer. Increment de crèdit inicial*

Declarar la disponibilitat i augmentar el crèdit en la quantitat de 255.443,45 euros dins de l'aplicació pressupostària I34651348, línia de subvenció S1461, capítol VII del subprograma 722A00, Política industrial, com a import màxim addicional per a poder atendre gastos subvencionables en la convocatòria aprovada per Resolució de 15 de febrer de 2024.

*Segon*

Publicar en el DOGV la resolució d'ampliació de crèdit de la convocatòria citada en el punt anterior, atenent el que s'establix en el punt resolutiu segon, apartat tercer, de la Resolució de 15 de febrer de 2024.

  

València, 4 de setembre de 2024

(p. s. Resolución 23.04.2024)

Manuel Argüelles Linares

Director general d'Energia i Mines